CELEX: C2005/115/08
Language: da
Date: 2005-05-14 00:00:00
Title: Domstolens dom (Første Afdeling) af 10. marts 2005 i sag C-336/03, easyCar (UK) Ltd mod Office of Fair Trading (anmodning om præjudiciel afgørelse fra High Court of Justice (England & Wales), Chancery Division) (Forbrugerbeskyttelse i forbindelse med aftaler vedrørende fjernsalg — direktiv 97/7/EF — aftaler om levering af tjenesteydelser i form af transport — begreb — aftaler om biludlejning)

14.5.2005   
            
            
               DA
            
            
               Den Europæiske Unions Tidende
            
            
               C 115/4
            
         
      DOMSTOLENS DOM
   
   (Første Afdeling)
   af 10. marts 2005
   i sag C-336/03, easyCar (UK) Ltd mod Office of Fair Trading (anmodning om præjudiciel afgørelse fra High Court of Justice (England & Wales), Chancery Division) (1)
   
   (Forbrugerbeskyttelse i forbindelse med aftaler vedrørende fjernsalg - direktiv 97/7/EF - aftaler om levering af tjenesteydelser i form af transport - begreb - aftaler om biludlejning)
   (2005/C 115/08)
   Processprog: engelsk
   I sag C-336/03, angående en anmodning om præjudiciel afgørelse i henhold til artikel 234 EF, indgivet af High Court of Justice (England & Wales), Chancery Division (Det Forenede Kongerige) ved afgørelse af 21. juli 2003, indgået til Domstolen den 30. juli 2003, i sagen easyCar (UK) Ltd mod Office of Fair Trading, har Domstolen (Første Afdeling), sammensat af afdelingsformanden, P. Jann, og dommerne K. Lenaerts, J.N. Cunha Rodrigues, K. Schiemann og M. Ilešič (refererende dommer); generaladvokat: C. Stix-Hackl; justitssekretær: fuldmægtig K. Sztranc, den 10. marts 2005 afsagt dom, hvis konklusion lyder således:
   Artikel 3, stk. 2, i Europa-Parlamentets og Rådets direktiv 97/7/EF af 20. maj 1997 om forbrugerbeskyttelse i forbindelse med aftaler vedrørende fjernsalg skal fortolkes således, at begrebet »aftaler om levering af tjenesteydelser i form af transport« omfatter aftaler om levering af tjenesteydelser i form af biludlejning.
   
      (1)  EUT C 226 af 20.9.2003.